CAD
Dizajn potpomognut računarom (engleski: computer-aided design – CAD) jeste korištenje širokog spektra računarskih alata koji pomažu inžinjerima, arhitektima i ostalim profesionalim dizajnerima. Najčešće se koristi veoma napredan softver, ali i namjenski hardver. CAD je važna industrijska vještina veoma mnogo korištena u raznim aplikacijama, kao što su automobilska industrija, brodogradnja, svemirska industrija, industrijski i arhitektonski dizajn, prostetika i mnoge druge. CAD se također mnogo koristi u izradi kompjuterske animacije i specijalnih efekata u filmovima, reklamama, i tehničkim uputstvima. Savremena sveprisutnost i snaga računara znači da su čak i bočice parfema i tečnog sapuna dizajnirane korištenjem tehnike otkrivenim od strane inženjera, 1960-tih. Zbog svog ogromnog ekonomskog značaja, CAD je glavna pogonska snaga za istraživanja u računarskoj geometriji, kompjuterskoj grafici i drugim složenim geometrijskim aplikacijama.